Kamirahanipun N.I.S. Kala ing Sêmarang wontên têtandhingan bal ngrêbat kampiun P.S.I.I. satanah ngriki sadaya, N.I.S. ngandhapakên prabeya tumrap sabên tiyang 10 ingkang numpak sêsarêngan ing saindêngipun sêpur N.I.S. ingkang tumuju dhatêng panggenan wau. Sêpur-sêpur wau upaminipun saking Ngayogya, Klathèn, Surakarta, têrus Sêmarang. Ambarawa, Magêlang ingkang dhatêng Sêmarang. Surabaya Pasar Turi ugi ingkang dhatêng Sêmarang.